|  |
| --- |
|  |
|  |

**VIEŠOJO TRANSPORTO PASLAUGŲ AUTOBUSo**

**VIEŠOJO PIRKIMO–PARDAVIMO SUTARTIS NR. *\_\_\_***

**SPECIALIOSIOS SĄLYGOS**

2021 - 08 - 26

Ukmergė

UAB „Ukmergės autobusų parkas“, juridinio asmens kodas 182770817, kurios registruota buveinė yra Deltuvos g. 33, LT-20126 Ukmergė, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Alfonso Prabišo, veikiančio pagal bendrovės įstatus, (toliau – Pirkėjas), ir *UAB „Saločiai ir partneriai“,* juridinio asmens kodas *125523244*, kurio registruota buveinė yra *Mokyklos g. 23, Bukiškis, Vilniaus rajono savivaldybė,* duomenys apie įmonę kaupiami ir saugomi Lietuvos Respublikos juridinių asmenų registre, atstovaujama*direktoriaus, Ruslan Andrejev*, veikiančio (-ios) pagal *bendrovės įstatus* (toliau – Tiekėjas), toliau kartu šioje Prekės viešojo pirkimo – pardavimo sutartyje vadinami „Šalimis“, o kiekvienas atskirai – „Šalimi“, sudarė šią *viešojo transporto paslaugų autobuso ISUZU NOVO CITI LIFE* viešojo pirkimo – pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

1. **SUTARTIES DALYKAS**
   1. Sutarties dalykas yra *1 vnt. viešojo transporto paslaugų autobusas ISUZU NOVO CITI LIFE* (toliau – Prekė) pirkimas–pardavimas, pristatymas. Prekės techninėspecifikacija pateikiama *Sutarties specialiųjų sąlygų 1 priede.*
   2. Prekės pristatymo terminas – ne vėliau kaip per 2 (du) mėnesius nuo sutarties pasirašymo. Atsiradus nenumatytoms, nuo šalių valios nepriklausančioms aplinkybėms, Prekės pristatymo terminas Šalių rašytiniu sutikimu gali būti pratęstas ne ilgiau kaip iki 30 kalendorinių dienų.
   3. Prekės pristatymo vieta – Deltuvos g. 33, LT-2012 Ukmergė.
   4. Prekei turi būti taikoma ne trumpesnė kaip *Sutarties specialiųjų sąlygų 1 priede* numatyta garantija.
   5. Tiekėjas įsipareigoja perduoti Sutarties sąlygų 1 lentelėje nurodytą Prekę Pirkėjui nuosavybės teise, o Pirkėjas įsipareigoja priimti tvarkingą ir kokybišką Prekę ir sumokėti Tiekėjui Sutartyje numatytą kainą Sutartyje numatytomis sąlygomis ir terminais.

1 lentelė. Perkamos prekės:

|  |
| --- |
| **Prekės pavadinimas** |
| *Autobusas ISUZU NOVO CITI LIFE (baltos spalvos)* |

1. **Sutarties galiojimas, vykdymo pradžia, trukmė ir terminai**

2.1. Sutartis sudaroma 6 (šešiems) mėnesiams.

2.2. Ši Sutartis įsigalioja nuo tada, kai Tiekėjas pateikia Sutarties įvykdymo užtikrinimą ir galioja Sutarties 2.1 punkte nustatytą terminą, kol Šalys sutaria (įstatymu ar šioje Sutartyje nustatytais atvejais) ją nutraukti arba kol Sutarties galiojimas pasibaigia (visiškai įvykdomi įsipareigojimai), o garantiniai įsipareigojimai galioja iki garantinio laikotarpio pabaigos.

2.3. Sutartinių įsipareigojimų įvykdymo terminas iškilus nenumatytoms aplinkybėms, Šalims raštu išreiškus tam sutikimą gali būti pratęstas, bet ne ilgiau kaip iki 30 kalendorinių dienų.

2.4. Tiekėjas Prekes turi pristatyti pagal Sutarties 1.2 punktą nustatytą terminą.

**III. Sutarties kaina (kainodaros taisyklės) ir mokėjimo sąlygos**

3.1. Sutarties kaina:

|  |  |
| --- | --- |
| **Sutarties kaina be PVM** | 90 000, 00 Eur  .......................................*(nurodyti sumą skaičiais ir mokėjimo valiutą)* |
| **PVM** | *18 900, 00 Eur (aštuoniolika tūkstančių devyni šimtai eurų, 00 ct)*  .............................................*(nurodyti sumą ir mokėjimo valiutą žodžiais)* |
| **Bendra Sutarties kaina (Sutarties kaina + PVM)** | 108 900, 00 Eur (vienas šimtas aštuoni tūkstančiai devyni šimtai eurų, 00 ct)  .............................................*(nurodyti sumą ir mokėjimo valiutą žodžiais)* |

3.2. Mokėjimai atliekami eurais tokia tvarka:

3.2.1. **1 mokėjimas.** 15 % (penkiolika) Sutarties vertės moka Perkantysis subjektas mokėjimo pavedimu per 20 (dešimt) darbo dienų po autobuso pristatymo, pasirašius priėmimo – perdavimo aktą.

3.2.2. **2 mokėjimas.** 85 % (aštuoniasdešimt penkis) Sutarties vertės mokėjimo pavedimu sumoka bankas ar lizingo bendrovė, su kuria bus pasirašyta finansavimo sutartis.

3.2.3. Pirkėjas už perkamas Prekes Tiekėjui atsiskaito mokėjimo pavedimu į Tiekėjo nurodytą banko sąskaitą:

Sąskaitos Nr. *LT127300010085303774;*

*AB Swedbank* bankas*;*

Banko kodas *73000*

Visos sąskaitos turi būti pateikiamos naudojantis informacinės sistemos „E. sąskaita“ priemonėmis taip kaip numatyta Viešųjų pirkimų įstatyme.

Apmokėjimas laikomas įvykdytu, kai pinigai patenka į Tiekėjo šiame punkte nurodytą sąskaitą.

3.3. Sutartyje numatyta Prekės kaina negali būti keičiama visą Sutarties galiojimo laikotarpį, išskyrus atvejus, kai teisės aktais yra pakeičiamas Sutartyje nurodytoms Prekėms taikomas pridėtinės vertės mokestis. Kaina dėl kainų lygio pasikeitimo ar mokesčių pasikeitimo, išskyrus PVM, nebus perskaičiuojama.

3.4. Sutarties vykdymo laikotarpiu (sąskaitos už Prekės pateikimo dieną) pasikeitus PVM tarifui, Sutarties kaina ir/ar atskirų išrašomų sąskaitų suma perskaičiuojama nekeičiant pasiūlymo kainoje nurodytos kainos be PVM dalies ir atitinkamai perskaičiuojant PVM dalį. Pasikeitus PVM dydžiui jis turi būti įforminamas Šalių sudarytu raštišku Sutarties priedu, kuris tampa Sutarties neatskiriama dalimi.

1. **SUTARTIES ĮVYKDYMO UŽTIKRINIMAS**
   1. Tiekėjas ne vėliau kaip per 5 darbo dienas nuo sutarties pasirašymo turi pateikti Pirkėjui tinkamą Sutarties įvykdymo užtikrinimą.
   2. Sutarties įvykdymas gali būti užtikrinamas vienu iš žemiau nurodytų būdų:
      1. Lietuvos Respublikoje ar užsienyje registruoto banko besąlygine garantija;
      2. Lietuvos Respublikoje ar užsienyje registruotos draudimo bendrovės besąlyginiu laidavimo draudimu. Kartu turi būti pateiktas laidavimo draudimo polisas bei dokumentas, patvirtinantis, kad draudimo bendrovei yra apmokėta už laidavimo draudimą;
      3. Užstatu, kuris pervedamas į UAB „Ukmergės autobusų parkas” sąskaitą Nr. LT054010042900090287, esančią AB Luminor banke.
   3. Sutarties įvykdymo užtikrinimo vertė – 5 % sutarties kainos vertės be PVM.
   4. Jeigu Tiekėjas pasirašo šią sutartį, tačiau nepateikia pirkimo dokumentuose nustatyto pirkimo Sutarties įvykdymo užtikrinimo, arba jei Tiekėjo pateiktas užtikrinimas yra netinkamas, laikoma, kad Tiekėjas atsisako vykdyti pirkimo sutartį. Tuo atveju Pirkėjas siūlo sudaryti pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti pirkimo sutartį.
   5. Sutarties įvykdymo užtikrinimu garantuojama, kad Pirkėjui bus atlyginti minimalūs nuostoliai. Sutarties įvykdymo užtikrinimo vertė, numatyta 4.3 punkte, yra laikytina minimaliais Pirkėjo Sutarties neįvykdymo nuostoliais, kurių įrodinėti Pirkėjas neprivalo. Sutarties įvykdymo užtikrinimo dokumente turi būti nustatyta, kad garantija ar kitas laidavimo dokumentas yra neatšaukiamas, ir jį išdavusi įstaiga besąlygiškai įsipareigoja sumokėti Naudos gavėjui (UAB „Ukmergės autobusų parkas“) sumą, neviršijančią Sutarties įvykdymo užtikrinimo sumos. Sutarties įvykdymo užtikrinimą išdavusi įstaiga nereikalaus pateikti jokių papildomų įrodymų, kad Naudos gavėjas turi teisę gauti išmoką pagal garantiją ar laidavimo dokumentą. Sutarties įvykdymo užtikrinime negali būti numatyta jokių papildomų sąlygų.
   6. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų (dėl bankroto, restruktūrizacijos ar kitų aplinkybių), Tiekėjas nedelsiant turi pateikti naują užtikrinimą. Jei Pirkėjui pareikalavus Tiekėjas nepateikia naujo užtikrinimo per 5 (penkias) darbo dienas Pirkėjas turi teisę nutraukti Sutartį.
   7. Sutarties įvykdymo užtikrinimas turi galioti ne trumpiau kaip iki 2022 m.vasario mėn. 28 d. įskaitytinai *(ne trumpiau kaip 6 mėnesiai nuo sutarties įsigaliojimo dienos).* Pirkėjui pareikalavus, Tiekėjas per 5 (penkias) darbo dienas turi pratęsti Sutarties įvykdymo užtikrinimo terminą Pirkėjo nurodytam laikotarpiui. Nepratęsus Sutarties įvykdymo užtikrinimo galiojimo termino, Tiekėjui gali būti paskirta bauda, lygi Sutarties įvykdymo užtikrinimo dydžiui.
   8. Sutarties įvykdymo užtikrinimas grąžinamas per 10 (dešimt) darbo dienų nuo šio užtikrinimo galiojimo termino pabaigos, Tiekėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama Lietuvos Respublikoje registruoto banko ar banko filialo garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba praneša, kad Tiekėjas įvykdė savo įsipareigojimus ir Pirkėjas jam neturi pretenzijų.
   9. Pateikiama garantija ar laidavimo dokumentas turi atitikti dokumentų rengimo ir įforminimo reikalavimus numatytus Dokumentų rengimo taisyklėse (patvirtintose Lietuvos vyriausiasis archyvaro 2015-08-05 įsakymu Nr. (1.3E)VE-53) Dokumentas turi būti atspausdintas ant A4 formato balto nepermatomo, neblizgaus popieriaus lapų, Dokumento pagrindinis tekstas turi būti ne mažesniu kaip 12 dydžio šriftu, o išnašos ir rekvizitai gali būti ne mažesniu kaip 10 dydžio šriftu, lapo paraštėse paliekant: viršuje, apačioje ir dešinėje – po 2 cm, kairėje 3 cm. Pasvirąjį, paryškintą šriftą, teksto pabraukimą patartina naudoti saikingai, nuosekliai neperkraunant teksto įvairiais teksto dalių ryškinimo būdais. Atskiros pastraipos turėtu būti nuosekliai ar kitu būdu aiškiai sunumeruotos (pavyzdinės laidavimo ir garantijos formos buvo pateiktos pirkimo dokumentuose ir Paslaugų teikėjas pasirašydamas šią sutartį patvirtina, kad su šiomis formomis yra susipažinęs).

**V. Šalių atsakomybė**

5.1. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,03 % (trijų šimtųjų) dydžiodelspinigius nuo laiku neapmokėtos sumos (be PVM) už kiekvieną uždelstą dieną.

5.2. Tiekėjas, ne dėl Pirkėjo kaltės nutraukęs Sutartį arba kai Sutarties iš viso neįvykdo, nesant *Force Majeure*, privalo (be jokių prieštaravimų) Pirkėjui sumokėti 5 000,00 Eur (penki tūkstančiai eurų 00 ct) dydžio baudą nuo Pirkėjo raštiško pareikalavimo.

5.3. Jei Tiekėjas ne dėl Pirkėjo kaltės nepristato Prekės nustatytu terminu, Pirkėjas be oficialaus įspėjimo ir nesumažindamas kitų savo teisių gynimo būdų skaičiuoja 0,03 % (trijų šimtųjų) dydžiodelspinigius nuo bendros Sutarties kainos (be PVM), už kiekvieną termino praleidimo dieną, neviršijant 10 % (dešimt) bendros Sutarties kainos.

5.4. Jei apskaičiuoti delspinigiai viršija 10% (dešimt) bendros Sutarties kainos, Pirkėjas gali, prieš tai raštu įspėjęs Tiekėją:

5.4.1. išskaičiuoti delspinigių sumą iš Tiekėjui mokėtinų sumų;

5.4.2. pasinaudoti Sutarties įvykdymo užtikrinimu;

5.4.3. nutraukti sutartį ir reikalauti patirtų nuostolių atlyginimo.

5.5. Delspinigių/ baudų sumokėjimas neatleidžia Sutarties Šalių nuo įsipareigojimų tinkamo įvykdymo, arba pažeidimų pašalinimo bei pilno nuostolių atlyginimo. Nuostoliais laikomos Šalies turėtos išlaidos, jos turto netekimas arba sužalojimas, taip pat negautos pajamos, kurias ji būtų gavusi, jeigu įsipareigojimai būtų įvykdyti.

5.6. Šalių dėl pirkimo sutarties kylantys ginčai sprendžiami derybų būdu, o nepavykus taip išspręsti ginčo, jis bus sprendžiamas Lietuvos Respublikos teisės aktų nustatyta tvarka pagal Pirkėjo buveinės vietą.

**VI. Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu (laiškas išsiųstas registruotu paštu yra laikomas gautu po 5 (penkių) darbo dienų nuo registruoto laiško išsiuntimo dienos), faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Pirkėjas** | **Pardavėjas** |
| Vardas, pavardė | Česlavas Mikelevičius | Ruslan Andrejev |
| Adresas | Deltuvos g. 33, LT-20126, Ukmergė | Mokyklos g. 23, Bukiškis, Vilniaus raj. |
| Telefonas | +370 614 93391 | +370 5 279 3000 |
| Faksas | +370 340 51132 | +370 5 279 3000 |
| El. paštas | inzinierius@ukmergesautobusai.lt | info@isuzubus.lt |

6.2. Jei pasikeičia Šalies adresas ir/ar kiti duomenys, tokia Šalis turi raštu informuoti kitą Šalį pranešdama ne vėliau, kaip per 14 (keturiolika) kalendorinių dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

1. **Subtiekėjai (subteikėjai) ir jų keitimo tvarka**
   1. Tiekėjas šios Sutarties vykdymui nenumato pasitelkti subtiekėjo/subteikėjo (subtiekėju/subteikėjų).
2. **Kitos nuostatos**

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

8.2. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

8.3. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

8.4. Sutarties specialiųjų sąlygų priedai, yra neatskiriama Sutarties dalis:

8.4.1. Sutarties specialiųjų sąlygų 1 priedas „Prekės techninė specifikacija“ (*pridedamos 3 vnt. autobuso techninės specifikacijos)*;

8.4.2. Sutarties specialiųjų sąlygų 2 priedas „Pirkimo sutarties bendrosios sąlygos“

|  |  |  |  |
| --- | --- | --- | --- |
| **Pirkėjo vardu** |  | | **Pardavėjo vardu** |
| UAB „Ukmergės autobusų parkas“ |  | | *UAB „Saločiai ir partneriai“* |
| Įm. kodas 182770817 |  | | *įmonės kodas 125523244* |
| PVM kodas LT827708113 |  | | *PVM mokėtojo kodas LT255232415* |
| A. s. LT54010042900090287 |  | | *a.s. LT127300010085303774* |
| AB Luminor bankas |  | | *AB Swedbank* |
| Banko kodas 40100 |  | | *banko kodas 73000* |
| Adresas: Deltuvos g. 33, LT-20126 Ukmergė |  | | *Adresas: Mokyklos g. 23, Bukiškis, Vilniaus raj. sav.* |
| Tel./faks. (8 340) 51132 | |  | *Tel. +37052793000, mob. +37068253902* |
| El.p. [info@](mailto:info@)ukmergesautobusai.lt | |  | *el. pašto adresas info@isuzubus.lt* |
| *Direktorius Alfonsas Prabišas* | |  | *Direktorius, Ruslan Andrejev* |
|  | |  |  |
| (parašas) | |  | (parašas, vardas, pavardė) |
|  | |  |  |
| A. V. | |  |  |

*Sutarties specialiųjų sąlygų*

*Priedas Nr.1*

**TECHNINĖ SPECIFIKACIJA**

1. BVPŽ kodas – 34121100-2 (Viešojo transporto paslaugų autobusai).
2. Pristatymo vieta – Deltuvos g. 33, LT-20126 Ukmergė.

|  |  |  |
| --- | --- | --- |
| **Eil. Nr.** | **Parametro pavadinimas** | **Techniniai rodikliai** |
| 1. | Transporto priemonė | 1.1. Autobusas – 2019 05 09 metų pirmosios registracijos, rida - 64000 km. M3CE klasės keleivinis autobusas, priregistruotas Lietuvoje, sertifikuotas pagal 2007 m. rugsėjo 5 d. Europos parlamento ir Tarybos direktyvos 2007/46/EB reikalavimus.  1.2. Autobusas privalo atitikti Techninius motorinių transporto priemonių ir jų priekabų reikalavimus, patvirtintus Valstybinės kelių transporto inspekcijos prie Susisiekimo ministerijos viršininko 2008 m. liepos 29 d. įsakymu Nr. 2B-290 (Žin.2008, Nr.88-3550,2010 Nr.50-2465);  1.3. Autobuse - 25 sėdimos vietos be vairuotojo, 39 stovimos vietos.  1.4. Autobuse viena vieta skirta neįgaliesiems asmenims su spec. poreikiais (vieta vežimėliui); |
| 2. | Autobuso matmenys | 2.1. bendras ilgis – 7863 mm;  2.2. bendras aukštis – 3184 mm;  2.3. vidinis aukštis – 2250 mm;  2.4. bendras plotis – 2435 mm. |
| 3. | Variklis | 3.1. galingumas – 137 kW;  3.2. atitikimas ES toksiškumo standartui –EURO 6E;  3.3. degalų rūšis – dyzelinas. |
| 4. | Pavarų dėžė | Automatinė. |
| 5. | Svoris | 4.1. bendras leistinas maksimalus svoris – 1110 kg. |
| 6. | Pakaba | 5.1. pneumatinė su automatine aukščio palaikymo, priverstinio pakilimo bei nusileidimo ir pasvyrimo į dešinę pusę funkcijomis;  5.2. pagrindiniai stabdžiai, priekiniai/galiniai – visi stabdžiai diskinio tipo;  5.3. rankinis stabdis – stovėjimo stabdis valdomas svirtele iš vairuotojo kabinos;  5.4. stabdžiai su antiblokavimo sistema – transporto priemonėje sumontuota elektrinė stabdymo jėgų reguliavimo sistemos EBS arba lygiavertė, kuri elektroniniu būdu sureguliuoja stabdymo jėgų paskirstymą tarp pagrindinio stabdžio bei tarp tarp transporto priemonių ašių;  5.5. ratų antipraslydimo sistema – ASR arba analogiška;  5.6. greičio ribotuvas iki 100 km/h. Turi būti galiojanti greičio ribotuvo patikra. |
| 7. | Kita įranga | 6.1. plaktukas avariniam išėjimui, 2 vnt. 4 kg gesintuvai ir vaistinėlė, atitinkantys LR reikalavimus, avarinio sustojimo ženklas, stoglangis, keleivių salono ir vairuotojo vietos šildymas;  6.2. stiklai - tonuoti ir priklijuoti prie kėbulo;  6.3. lentynos smulkiems daiktams;  6.4. reguliuojama vairuotojo sėdynė su 3-jų taškų saugos diržu ir orine sėdynės pakaba;  6.5. oro kondicionierius keleiviams ir vairuotojui su klimato kontrole;  6.6. radijo imtuvas AM/FM, mikrofonas gidui, 4 USB lizdai ties keleivių sėdynėmis;  6.7. šoniniai keleivių stiklai su stiklo paketu;  6.8. dvi valdomos durys;  6.9. autonominis šildytuvas;  6.10. skaitmeninis tachografas. Galiojanti tachografo patikra.  6.11. gamyklinės švieslentės el. su atviro kodo programine įranga. Švieslentės sistemos valdomos vienu valdikliu iš vairuotojo darbo vietos arba užtikrinant valdiklio sinchronizavimą;  6.12. įrengtas kasos aparato laikiklis su 12V elektros maitinimu;  6.13. įrengti STOP iškvietimo mygtukai. |
| 8. | Garantija | Garantija:  - autobuso dalims, mazgams, agregatams, elektrinei ir elektroninei įrangai - 1 metai arba 100000 km, tam kas įvyks greičiau;  - kėbului nuo lūžimų, deformacijos ar korozijos bei dažytų paviršių kokybei o taip pat salono dangai, važiuoklei nuo lūžimų ar korozijos – 5 metai, nepriklausomai be ridos apribojimo.  - aptarnavimai ir priežiūra atliekami oficialiame ISUZU autocentre adresu Mokyklos g. 23, Bukiškis, Vilniaus raj. Servisas nutolęs nuo UAB „Ukmergės autobusų parkas“ (Deltuvos g. 33, Ukmergė) – 65 km atstumu.  - atsarginių dalių įsigijimo galimybė mažiausiai 15 metų nuo autobuso perdavimo – priėmimo akto pasirašymo datos.  - autobuso garantinio remonto terminas – 5 darbo dienos, pagrindinių mazgų garantinio remonto terminas – 14 darbo dienų. |
| 9. | Mobilumas | 8.1. kuro bako talpa - 130 litrų;  8.2. AdBlue bako talpa -30 litrų. |
| 10. | Mokymai | 9.1. Tiekėjas turi perduoti Užsakovui visą vairuotojams skirtą medžiagą – instrukciją apie autobuso sandaros ir eksploatavimo ypatumus lietuvių kalba. |

|  |
| --- |
| *Sutarties specialiųjų sąlygų*  *Priedas Nr.3* |

VIEŠOJO PIRKIMO–PARDAVIMO SUTARTIS

Bendrosios SĄLYGOS

1. Pagrindinės Sutarties sąvokos

1.1. Pirkėjas – Lietuvos Respublikos viešųjų pirkimų įstatyme nurodyta Perkantysis subjektas, perkanti Sutarties specialiosiose sąlygose nurodytas Prekes iš Tiekėjo.

1.2. Sutarties kaina – suma, kurią Pirkėjas pagal Sutartį turi sumokėti Tiekėjui už perkamas Prekes, įskaitant visas išlaidas ir mokesčius.

1.3. Pardavėjas  – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, tiekianti pagal šią Sutartį Prekes.

1.4. Kainodaros taisyklės – pirkimo dokumentuose ir Sutartyje nustatoma kaina ar Sutarties kainos apskaičiavimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

2.3. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

3. Pardavėjo teisės ir pareigos

3.1. Pardavėjas įsipareigoja:

1. nuosekliai vykdyti Sutartį, nustatytu terminu pristatyti Prekę į vietą, atlikti kitus įsipareigojimus, numatytus Sutartyje ir Techninėje specifikacijoje, įskaitant ir Prekės defektų šalinimą. Pardavėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
2. pristatyti Prekę, atitinkančią Techninėje specifikacijoje nurodytą Prekės būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;
3. prisiimti Prekės žuvimo ar sugedimo riziką iki Prekės perdavimo–priėmimo akto pasirašymo momento, jeigu kitaip nenustatyta Sutarties specialiosiose sąlygose;
4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Pardavėjas garantuoja Pirkėjui ar trečiajai šaliai nuostolių atlyginimą, jei Pardavėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus;
6. Prekės perdavimas Pirkėjui įforminamas pasirašant Prekės priėmimo - perdavimo aktą, Pristačius Prekę, atitinkančią *Sutarties specialiųjų sąlygų 1 priede* pateiktą techninę specifikaciją;
7. konsultuoti Pirkėją Prekės eksploatavimo klausimais (Garantinio aptarnavimo metu);
8. nenaudoti Pirkėjo Prekės ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;
9. atlyginti nuostolius Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekės pavadinimų ar Prekės ženklų naudojimo, išskyrus atvejus, kai toks pažeidimas atsiranda dėl Pirkėjo kaltės;
10. paskirti atsakingus savo įgaliotus atstovus už visą Sutarties vykdymą (nurodant įgalioto atstovo vardą, pavardę, telefoną, faksą, el. pašto adresą);
11. ne dėl Pirkėjo kaltės nutraukus Sutartį arba kai Sutarties iš viso neįvykdo, nesant *Force Majeure*be jokių prieštaravimų sumokėti *Sutarties specialiųjų sąlygų 5.2 p.* numatytą baudą;
12. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
13. užtikrinti ir atsakyti už aplinkos apsaugos reikalavimų laikymąsi Prekės pristatymo vietoje.
14. užtikrinti ir atsakyti už darbo higienos ir priešgaisrinės saugos reikalavimų vykdymą Prekės pristatymo vietoje;
15. savo darbuotojus aprūpinti asmeninėmis apsaugos priemonėmis ir užtikrinti jų naudojimą Prekės pristatymo vietoje;
16. Prekę pristatyti taip, kad nekeltų grėsmės Pirkėjo darbuotojų saugai ir sveikatai bei kitų aplinkinių žmonių;
17. užtikrinti ir atsakyti už materialinių vertybių apsaugą.

3.2. Pardavėjas turi teisę gauti Prekės kainą su sąlyga, kad jis tinkamai vykdo šią Sutartį.

3.3. Pardavėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

4. Pirkėjo teisės ir pareigos

4.1. Pirkėjas įsipareigoja:

4.1.1. priimti Šalių sutartu laiku pristatytą Prekę, jeigu ji atitinka šioje Sutartyje Prekei taikomus kokybės reikalavimus;

4.1.2. priėmimo metu patikrinti perduodamą Prekę bei po patikrinimo pasirašyti Prekės gavimo dokumentus;

4.1.3. sumokėti Sutarties kainą Sutarties specialiosiose sąlygose nustatyta tvarka ir terminais;

4.1.4. suteikti informaciją ir /ar dokumentus, būtinus Sutarčiai vykdyti;

4.1.5. tinkamai vykdyti kitus įsipareigojimus, numatytus Sutartyje.

4.2. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

5. Sutarties kaina (kainodaros taisyklės)

5.1. Sutarties kaina arba kainodaros taisyklės nustatytos Sutarties specialiosiose sąlygose.

5.2. Į Sutarties kainą įskaičiuota Prekės kaina, visos išlaidos ir mokesčiai. Pardavėjas į Sutarties kainą privalo įskaičiuoti visas su Prekės tiekimu susijusias išlaidas, įskaitant, bet neapsiribojant:

5.2.1. transportavimo išlaidas;

5.2.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su Prekės pateikimu susijusias išlaidas;

5.2.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

5.2.4. naudojimo ir priežiūros instrukcijų, numatytų Techninėje specifikacijoje, pateikimo išlaidas;

5.2.5. Prekės garantinės priežiūros išlaidas.

1. **Sutarties įvykdymo užtikrinimas.**
   1. Sutarties specialiosiose sąlygose nurodytu terminu Pardavėjas pateikia Sutarties įvykdymo užtikrinimą. Jei Pardavėjas per šį laikotarpį Sutarties įvykdymo užtikrinimo nepateikia, laikoma, kad Pardavėjas atsisakė sudaryti Sutartį.
   2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Pardavėjui dėl jo kaltės pažeidus Sutartį.
   3. Prieš pateikdamas Sutarties įvykdymo užtikrinimą, Pardavėjas gali prašyti Pirkėjo patvirtinti, kad Pardavėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Pardavėjui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.
   4. Sutarties įvykdymo užtikrinimas turi galioti visą Sutarties vykdymo laikotarpį.
   5. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas gali raštu pareikalauti Pardavėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Pardavėjas nepateikia naujo užtikrinimo, Pirkėjas turi teisę nutraukti Sutartį.
   6. Jei Pardavėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Pardavėją, nurodydamas, dėl kokio pažeidimo pateikia šį reikalavimą.
   7. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Pardavėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama Lietuvos Respublikoje ar užsienyje registruoto banko ar kredito unijos garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui ar kredito unijai garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Pardavėjas įvykdė savo įsipareigojimus ir Pirkėjas jam neturi pretenzijų.
   8. Avansinio mokėjimo grąžinimo užtikrinimui taikomi Sutarties bendrųjų sąlygų 6.2, 6.3, 6.5, 6.6, 6.7 punktai.

**7. Prekės tiekimo terminai ir vieta**

7.1. Prekė Pirkėjui pristatoma ir perduodama Sutarties specialiosiose sąlygose nurodytu adresu.

7.2. Prekė yra pristatoma Sutarties specialiosiose sąlygose nurodytu terminu.

8. Prekės naudojimo ir priežiūros instrukcijos

8.1. Pardavėjas kartu su Preke turi pateikti Pirkėjui naudojimo ir priežiūros instrukcijas lietuvių kalba, kuriose būtų detaliai aprašyta, kaip naudoti, prižiūrėti, reguliuoti ir taisyti Prekę ar jos dalį.

8.2. Kartu su Preke Pardavėjas privalo pateikti visus Prekės registracijos ir eksploatacijai reikiamus dokumentus lietuvių kalba. Kol šie dokumentai nepateikiami Pirkėjui, laikoma, kad pateikta ne visa Prekė.

9. Prekės kokybė ir garantiniai įsipareigojimai

9.1. Pardavėjas garantuoja Prekės kokybę bei paslėptų trūkumų nebuvimą. Prekės kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamos Prekės aprašymus, Prekės kokybę nustatančių dokumentų reikalavimus.

9.2. Jei per Sutarties specialiosiose sąlygose nurodytą garantinį terminą po Prekėsperdavimo Pirkėjui dienos išryškėja paslėpti Prekės trūkumai, kurie atsirado ne dėl to, kad Pirkėjas pažeidė Prekės naudojimo ir /ar daiktų saugojimo taisykles, Pirkėjas per 5 (penkias) darbo dienas turi pranešti apie tokius neatitikimus Pardavėjui, nurodydamas protingą terminą, per kurį Pardavėjas turi ištaisyti trūkumus. Gavęs pranešimą Pardavėjas per pranešime nurodytą terminą privalo pašalinti nustatytus trūkumus. Jeigu per pranešime nurodytą terminą Pardavėjas nepašalina trūkumų, Pardavėjas turi atlyginti Pirkėjo turėtas išlaidas dėl trūkumų šalinimo.

10. Prekės perdavimas, nuosavybės teisės perėjimas

10.1. Pardavėjas pristato Prekę pagal Tarptautinių prekybos rūmų „Incoterms 2010“ taisykles. Pristatymo sąlygos – DDP (pristatyta, muitas sumokėtas). Pristatymo terminas pradedamas skaičiuoti nuo Sutarties įsigaliojimo dienos. Iki priėmimo–perdavimo akto pasirašymo visa atsakomybė dėl Prekės atsitiktinio žuvimo ar sugadinimo tenka Pardavėjui, jeigu Sutarties specialiosiose sąlygose nenustatyta kitaip.

10.2. Pristatydamas Prekę, Pardavėjas privalo pateikti deklaraciją, patvirtinančią, kad Prekės kokybė atitinka šios Sutarties bendrųjų sąlygų 8.1 punkte nustatytus kokybės reikalavimus, bei garantuoti, kad Prekės pristatymo metu nėra jokių paslėptų trūkumų.

10.3. Prekės pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių veiksnių įtakos Prekės gabenimo ir sandėliavimo metu, užtikrinti Prekės išsaugojimą jas gabenant.

10.4. Nuosavybės teisė į Prekę Pirkėjui pereina nuo Prekės perdavimo–priėmimo akto pasirašymo. Pirkėjas pasirašo Prekės priėmimo–perdavimo aktą, jei Prekė atitinka Sutartyje nustatytus reikalavimus, yra tinkamai pristatyta bei įvykdyti kiti Sutartyje nustatyti Pardavėjo įsipareigojimai.

10.5. Pardavėjas, įvykdęs visus Sutartimi prisiimtus įsipareigojimus, turi kreiptis į Pirkėją dėl Prekės priėmimo–perdavimo akto pasirašymo. Pirkėjas turi ne vėliau kaip per 5 (penki) darbo dienas pasirašyti Prekės priėmimo–perdavimo aktą arba atmesti Pardavėjo prašymą pasirašyti Prekės priėmimo–perdavimo aktą, nurodydamas priimto sprendimo motyvus bei priemones, kurių Pardavėjas privalo imtis, kad Prekės priėmimo–perdavimo aktas būtų pasirašytas. Prekės priėmimo–perdavimo aktas pasirašomas 2 (dviem) vienodą teisinę galią turinčiais egzemplioriais.

11. Šalių atsakomybė

11.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

11.2. Delspinigių/baudų dydis bei jų mokėjimo sąlygos nustatytos Sutarties specialiosiose sąlygose.

11.3. Delspinigių/baudų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

11.4. Kiekviena Sutarties Šalis įsipareigoja atlyginti kitai Šaliai patirtus nuostolius ar išlaidas (tarp jų teismo ir pagrįstas advokatų išlaidas) dėl šioje Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).

12. Nenugalimos jėgos aplinkybės *(force majeure)*

12.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

12.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

12.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

13. Šalių pareiškimai ir garantijos

13.1. Kiekviena iš Šalių pareiškia ir garantuoja kitai Šaliai, kad:

13.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

13.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;

13.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

13.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

14. Konfidencialumo įsipareigojimai

14.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Pardavėją atskleidimas, jei Pardavėjas pažeidžia Prekės tiekimo terminus.

15. Sutarties galiojimas

15.1. Sutarties galiojimo terminas nustatytas Sutarties specialiosiose sąlygose.

15.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

15.3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

16. Sutarties pakeitimai

16.1. Sutarties sąlygos sutarties galiojimo laikotarpiu negali būti keičiamos, išskyrus tokias, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslas ir tokiems Sutarties sąlygų pakeitimams yra gautas Viešųjų pirkimų tarnybos sutikimas.

16.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo ir teisės aktų nustatyta tvarka gavus Viešųjų pirkimų tarnybos sutikimą keisti Sutarties sąlygas, šie keitimai įforminami susitarimu, kuris yra Sutarties neatskiriama dalis.

**17. Sutarties pažeidimas**

17.1. Jei kuri nors Sutarties Šalis nevykdo arba netinkamai vykdo kuriuos nors sutartinius įsipareigojimus tai Pirkėjas raštu gali Pardavėjui nurodyti įvykdyti įsipareigojimus arba ištaisyti trūkumus per nurodytą tinkamą laiką.

17.2. Esminiu Sutarties pažeidimu laikoma, kai Sutartis nutraukiama esant bent vienai iš šių aplinkybių:

17.2.1. jeigu Pardavėjas ar subtiekėjas pateikė tikrovės neatitinkančius dokumentus, kad laimėtų viešąjį pirkimą;

17.2.2. jeigu Pardavėjas pažeidžia bet kuriuos Sutartyje numatytus įsipareigojimus ir nepradeda jų tinkamai vykdyti per Pirkėjo rašte nustatytą protingą laiką;

17.2.3. jeigu Sutarties įvykdymo užtikrinimą išdavusi įstaiga, Pirkėjui pareikalavus sumokėti Specialiose sutarties sąlygose 4.3 punkte numatytą sumą, atsisako be išlygų ją išmokėti arba jos neišmoka ilgiau kaip 30 (trisdešimt) kalendorinių dienų nuo pareikalavimo momento;

17.2.4. jeigu Pardavėjas vėluoja sumokėti delspinigius ar baudą daugiau kaip 7 (septynias) kalendorines dienas nuo pareikalavimo juos sumokėti;

17.2.5. jeigu Pardavėjas pasitelkė Sutartyje nenumatytus Subteikėjus ar pakeitė Subteikėjus, negavęs Pirkėjo sutikimo;

17.2.6. kai Pardavėjas bankrutuoja arba yra likviduojamas ar kitaip restruktūrizuojamas, sustabdo ūkinę veiklą, arba kai įstatymuose, ar kituose teisės aktuose numatyta tvarka susidaro analogiška situacija;

17.2.7. jeigu Pardavėjas ar kas nors iš Pardavėjo personalo ar tiesiogiai su juo susijusių asmenų arba Subteikėjų grasina, duoda arba pasiūlo ar tarpininkauja grasinant, duodant arba pasiūlant (tiesiogiai arba netiesiogiai) bet kuriam asmeniui kokį nors kyšį, dovaną, piniginį atsidėkojimą, komisinius arba kitą vertingą daiktą, kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo ar nepalankumo parodymą ar susilaikymą juos parodyti bet kurio su šia Sutartimi susijusio asmens atžvilgiu;

17.2.8. kitais atvejais, kai sutarties nutraukimą dėl esminio sutarties pažeidimo pripažino teismas.

17.3. Vienai Sutarties Šaliai pažeidus Sutartį, nukentėjusioji Šalis turi teisę:

17.3.1. reikalauti kitos Šalies vykdyti sutartinius įsipareigojimus;

17.3.2. reikalauti atlyginti nuostolius;

17.3.3. reikalauti sumokėti Sutarties specialiosiose sąlygose nustatytus delspinigius/baudą;

17.3.4. pasinaudoti Sutarties įvykdymo užtikrinimu;

17.3.5. nutraukti Sutartį Sutarties bendrųjų sąlygų 19 punkte nustatyta tvarka;

17.3.6. taikyti kitus Lietuvos Respublikos teisės aktų nustatytus teisių gynimo būdus.

18. Sutarties vykdymo sustabdymas

18.1. Esant svarbioms aplinkybėms, Pirkėjas turi teisę reikalauti atidėti Prekės pristatymą sutartu laiku.

18.2. Pardavėjas saugo Prekę visą jos pristatymo atidėjimo laikotarpį.

18.3. Pirkėjas padengia papildomas išlaidas, patirtas dėl saugojimo priemonių taikymo. Pardavėjui jokios papildomos išlaidos neatlyginamos, jei Sutarties vykdymo sustabdymas yra būtinas: dėl Pardavėjo kokių nors prievolių nevykdymo, dėl įprastinių oro sąlygų pristatymo vietoje, dėl saugumo ar tinkamo Sutarties ar bet kokios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.

18.4. Jeigu tiekimas ne dėl Pardavėjo kaltės atidedamas daugiau kaip 90 (devyniasdešimt) dienų, Pardavėjas turi teisę raštu pareikalauti Pirkėjo atnaujinti tiekimą per 30 (trisdešimt) dienų arba nutraukti Sutartį.

18.5. Kai dėl esminių klaidų ar pažeidimų Sutartis tampa negaliojančia, Pirkėjas stabdo Sutarties vykdymą. Jei minėtos klaidos ar pažeidimai vyksta dėl Pardavėjo kaltės, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Pardavėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu.

18.6. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.

19. Sutarties nutraukimas

19.1. Sutartis gali būti nutraukta raštišku Šalių susitarimu.

19.2. Pirkėjas turi teisę vienašališkai nutraukti šią Sutartį prieš terminą, šiais atvejais:

19.2.1. kai Pardavėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

19.2.2. kai keičiasi Pardavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

19.2.3. kai Pardavėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

19.2.4. kai Pardavėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

19.2.5. kai Pardavėjas sudaro subtiekimo sutartį be Pirkėjo sutikimo;

19.2.6. kai Pardavėjas nesilaiko Sutarties įvykdymo terminų;

19.2.7. kai Pardavėjas nevykdo kitų savo sutartinių įsipareigojimų ir tai yra esminis Sutarties pažeidimas;

19.2.8. dėl kitokio pobūdžio neveiksnumo, trukdančio vykdyti Sutartį.

19.3. Pirkėjas turi teisę vienašališkai nutraukti Sutartį, nesilaikydamas Sutarties bendrųjų sąlygų 19.4 punkte nustatytų terminų:

19.3.1. kai Sutarties įvykdymo užtikrinimą išdavęs subjektas (garantas, laiduotojas) negali įvykdyti savo įsipareigojimų ir Pardavėjas, Pirkėjui raštu pareikalavus, per 10 (dešimt) dienų nepateikė naujo Sutarties įvykdymo užtikrinimo tokiomis pačiomis sąlygomis kaip ir ankstesnysis;

19.3.2. kai apskaičiuoti delspinigiai viršija Sutarties specialiosiose sąlygose nurodytą Sutarties vertę.

19.4. Pardavėjas turi teisę vienašališkai nutraukti šią Sutartį prieš terminą, šiais atvejais:

19.4.1. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

19.4. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitai Šaliai apie savo ketinimus ir nustato ne trumpesnį nei 3 (trijų) dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

19.5. Nutraukiant Sutartį, Pirkėjas, dalyvaujant Pardavėjui ar jo atstovams, inventorizuoja pristatytas Prekes ir parengia jų aprašą. Taip pat parengiama ataskaita apie Sutarties nutraukimo dieną esančią Pardavėjo skolą Pirkėjui ir Pirkėjo skolą Pardavėjui.

19.6. Sutartį nutraukus dėl Pardavėjo kaltės, Pardavėjas neturi teisės į kokių nors patirtų nuostolių ar žalos kompensaciją.

20. Ginčų nagrinėjimo tvarka

20.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

20.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti ginčai sprendžiami kompetentingame Lietuvos Respublikos teisme. Teritorinis teismingumas nustatomas pagal Pirkėjo buveinės vietą.

21. Baigiamosios nuostatos

21.1. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

21.2. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

21.3. Sutartis yra Sutarties Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais arba Sutartis susiuvama ir pasirašoma paskutinio lapo antroje pusėje.